**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.03.2020, ora 08.00 – 08.03.2020, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 08.03.2020, ora 7.00**

**RÂURI**

**Debitele au fost,** **în general, în scădere**, exceptând cursul mijlociu şi inferior al Siretului şi cursurile inferioare ale Mureşului şi Jiului, unde au fost în creştere prin propagare.

Pe râurile din bazinele hidrografice: Vedea, Prut, Bârlad, pe cursul inferior al Oltului şi pe râurile din Dobrogea debitele au fost relativ staţionare.

Formaţiunile de gheaţă (gheaţă la maluri) prezente izolat doar în bazinul superior al Bistriței au fost în uşoară diminuare.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste mediile multianuale lunare) pe râurile din bazinele hidrografice: Vişeu, Iza, Tur, Someș, Crișuri, cursul Mureșului, Arieş, Bega, Timiș, Bârzava, Moraviţa, Caraș, Nera, Cerna, Motru, Prahova, Moldova, Bistriţa şi mai mici (sub 30% din normalele lunare) pe râurile din bazinele hidrografice: Vedea, Râmnicu Sărat, Bârlad, pe cursul superior al Tazlăului, pe afluenții Prutului, pe unii afluenți ai Jiului inferior (Coșuștea, Amaradia, Raznic) şi ai Oltului mijlociu şi inferior (Pârâul Nou, Hârtibaciu, Cungrișoara, Mamu, Beica, Olteţ, Cerna).

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi în creștere, ca urmare a** efectului combinat al precipitațiilor prognozate, cedării apei din stratul de zăpadă și propagării pe râurile din bazinele hidrografice: Bega, Timiş, Bârzava, Moraviţa, Caraş, Nera, Cerna, Jiu, pe cursul mijlociu şi inferior al Siretului şi pe cursul inferior al Mureşului.

Pe celelalte râuri debitele vor fi în scădere, exceptând râurile din bazinele Vedei, Prutului, Bârladului, cursul inferior al Oltului şi râurile din Dobrogea, unde vor fi relativ staţionare.

Formațiunile de gheață (gheață la maluri) existente izolat doar în bazinul superior al Bistriței vor fi în diminuare, restrângere şi eliminare.

Sunt posibile creşteri de niveluri şi debite pe unele râuri din zonele de deal şi de munte din vestul şi centrul ţării datorită precipitaţiilor prognozate, cedării apei din stratul de zăpadă şi propagării.

**DUNĂRE**

**Debitul la intrarea în ţară** (secţiunea Baziaş) **î**n intervalul 07-08.03.2020 **a fost în creștere, având valoarea de 6700 m3/s**, valoare egală cu media multianuală a lunii **martie (6700 m3/s).**

În aval de Porţile de Fier debitele au fost în creștere la Gruia și pe sectorul Corabia-Tulcea și în scădere pe sectorul Calafat-Bechet.

Debitul la intrarea în ţară (secţiunea Baziaş) va fi în creștere (7000 m3/s).

În aval de Porţile de Fier, debitele vor fi în creștere la Gruia și pe sectorul Zimnicea-Tulcea și în scădere pe sectorul Calafat-Turnu Măgurele.

**2.** **Situaţia meteorologică în intervalul 07.03.2020, ora 08.00 –08.03.2020, ora 06.00**

**În ţară,** valorile termice au continuat să crească în regiunile sudice, estice și centrale, astfel încât vremea s-a menținut deosebit de caldă pentru această perioadă, iar în restul teritoriului, în condiții de nebulozitate persistentă, au fost apropiate de mediile climatologice. Pe parcursul zilei cerul a prezentat înnorări și a plouat pe arii extinse în nord-vest, în centru și local în vest, iar în restul țării a fost variabil. Ploile au avut și caracter de aversă, iar în nordul Transilvaniei, după-amiaza, au fost însoțite și de descărcări electrice. Noaptea, înnorările și ploile s-au semnalat în sud-vestul, centrul și nord-estul țării și doar izolat în rest. Cantitățile de apă au fost de până la 19 l/mp (Calafat), iar din surse externe, pe raza județului Mureș, s-a semnalat grindină. La munte, în special la altitudini de peste 1500 m, precipitațiile au fost și sub formă de lapoviță și ninsoare. Vântul a suflat slab și moderat, cu unele intensificări în zona montană înaltă și izolat în est și în centru. La ora 20, stratul de zăpadă era prezent la munte și măsura până la 175 cm în Munții Făgăraș (Bâlea lac). Temperaturile maxime s-au încadrat între 6 grade la Ocna Șugatag și Dumbrăvița de Codru și 22 de grade la Medgidia și Zimnicea, iar la ora 06.00 se înregistrau valori termice cuprinse între 1 grad la Borod, Chișineu Criș, Holod, Huedin, Sânnicolau Mare și Ștei și 11 grade la Constanța și Ploiești. Cu totul izolat, în zonele joase, spre sfârșitul intervalului s-a semnalat ceață.

**Observație:** de ieri dimineață, de la ora 06.00, a fost emisă o atenționare cod galben de fenomene meteorologice periculoase imediate de către SRPV Sibiu.

**La Bucureşti,** valorile termice au continuat să crească, astfel încât vremea s-a menținut deosebit de caldă pentru această perioadă. Cerul a fost variabil ziua și s-a înnorat spre seară și noaptea, când trecător a ploua slab. Vântul a suflat slab până la moderat. Temperatura maximă a fost de 19 grade la Afumați, 20 de grade la Băneasa și 21 de grade la Filaret, iar la ora 06 se înregistrau 5 grade la Băneasa și 9 grade la Filaret.

**3. Prognoza meteorologică în intervalul 06.03.2020, ora 08.00 –07.03.2020, ora 8.00**

**În ţară,** în majoritatea zonelor, valorile termice diurne vor fi apropiate de cele normale în prima decadă a lunii martie. Cerul va avea înnorări mai persistente în sud-vest, centru și nord-est, unde temporar va ploua, în timp ce în partea de vest-nord-vest a teritoriului ploile vor fi izolate. În regiunile sud-estice vremea se va menține mult mai caldă decât în mod obișnuit în această perioadă din an, înnorările se vor accentua cu precădere din orele după-amiezii, local vor fi averse, pe arii restrânse însoțite de descărcări electrice și izolat de grindină, iar vântul va sufla moderat, temporar cu intensificări. În zona montană vor fi precipitații mixte, iar la altitudini mari predominant ninsori. Pe spații mici, în intervale scurte de timp sau prin cumulare, se vor înregistra cantități de apă de peste 15...25 l/mp, cu probabilitate mai mare în sud-est. Temperaturile maxime se vor încadra între 5...6 grade în nordul Moldovei și estul Transilvaniei și 18...19 grade în sudul și în estul Munteniei și în Dobrogea; minimele termice vor fi cuprinse între 0 și 9 grade, cu cele mai ridicate valori pe litoral. Izolat se va semnala ceață.

**La Bucureşti** vremea va fi mai caldă decât normal la această dată, deși valorile termice vor fi în scădere ușoară față de intervalul precedent, cu o maximă de 15...16 grade și o minimă de 6...7 grade. Cerul va avea înnorări temporare în primele ore ale zilei, când vor fi posibile ploi slabe, dar mai accentuate începând din orele după-amiezii, astfel că vor fi averse, posibil moderate cantitativ și însoțite de descărcări electrice. Vântul va sufla slab și moderat.

**4. Buletin nivometeorologic pentru perioada 07-08.03.2020**

**Prognoza vremii în intervalul 07.03.2020, ora 20:00-08.03.2020, ora 20:00**

Vremea va fi în general închisă. Cerul va fi mai mult noros și pe arii extinse se vor semnala precipitații mixte la altitudini mai joase și ninsoare la peste 1800 m. Pe arii restrânse cantitățile vor depăși 15-20 l/mp în Carpații Meridionali și sudul Orientalilor, dar izolat și în restul masivelor. Vântul va sufla slab și moderat, cu unele intensificări temporare, mai ales în zonele înalte.

**Temperaturi prognozate în intervalul 07.03.2020, ora 20:00-08.03.2020, ora 20:00**

**Peste 1800 m:** temperaturi minime: -7…-4 gr. C; temperaturi maxime: -4…0 gr. C;

**Sub 1800 m:** temperaturi minime: -5…1 gr. C; temperaturi maxime: -1…6 gr. C;

**Vânt la peste 2000 m:** vânt slab și moderat, cu intensificări temporare de 65-75 km/h, din sector predominant sud-sud-vestic.

**Evoluția stratului de zăpadă și a riscului de avalanșă**

**Munții Bucegi** **RISC ÎNSEMNAT (3)**

La altitudini mai mari de 1800 m în partea superioară a stratului se regăsește zăpadă recentă, depusă peste un strat mai vechi, în ansamblu consolidat. Coeziunea stratului nou cu cel vechi este în general slabă. La altitudini sub 1800 m stratul de zăpadă are dimensiuni reduse și este umezit în ansamblu. În zone adăpostite depozitele de zăpadă depășesc 2 m.

La peste 1800 m principalul risc este dat de stratul consistent de zăpadă recentă, instabilă, iar în zonele înalte de creastă de plăcile de vânt recente și cornișele formate pe versanții cu orientare E și NE. Chiar și la supraîncărcări slabe se pot declanșa avalanșe de dimensiuni mici și medii care să antreneze zăpada recentă, iar în cazuri izolate și stratul vechi. La sub 1800 m, pe fondul temperaturilor pozitive și al precipitațiilor lichide, zăpada este umezită, iar pe pantele înclinate se pot declanșa spontan alunecări și avalanșe de dimensiuni mici și medii.

**Munții Făgăraș RISC ÎNSEMNAT (3)**

La peste 1800 m, în partea superioară a stratului se regăsește zăpadă recentă de dimensiuni însemnate, de peste 15-20 cm. Stratul nou depus este instabil, are rezistență scăzută și în general o coeziune slabă la stratul mai vechi, care este în profunzime consolidat. În zone adăpostite depozitele de zăpadă depășesc 2-3 m.

La peste 1800 m principalul risc este dat de stratul consistent de zăpadă recentă, instabilă. Chiar și la supraîncărcări slabe se pot declanșa avalanșe de dimensiuni mici și medii care să antreneze atât zăpada recentă, iar în cazuri izolate și stratul vechi. Sub 1800 m, pe fondul temperaturilor pozitive și al precipitațiilor lichide, zăpada este umezită și grea, iar pe pantele mai înclinate se pot declanșa spontan alunecări și avalanșe de dimensiuni mici și medii.

**Munții Parâng-Şureanu RISC ÎNSEMNAT (3)**

Peste stratul vechi este depus un strat consistent de zăpadă recentă, instabilă, de dimensiuni însemnate, de peste 20-25 cm. La altitudini mai mici de 1700 m stratul este umezit în ansamblu și are o rezistență scăzută. În zone adăpostite depozitele de zăpadă pot depăși 1 m.

În ultimele zile s-a depus un strat consistent de zăpadă, care reprezintă principalul risc. Chiar și la supraîncărcări slabe, pe pantele mai înclinate, se pot declanșa avalanșe de dimensiuni mici și medii. Sub 1800 m, pe fondul temperaturilor pozitive și a precipitațiilor lichide, zăpada este umezită și grea, iar pe pantele mai înclinate se pot declanșa spontan alunecări și avalanșe de dimensiuni mici și medii.

**Munții Ţarcu-Godeanu RISC MODERAT (2)**

La peste 1800 m zăpada este umezită în partea superioară a stratului, iar sub 1800 m este umezită în ansamblu. În zone adăpostite depozitele de zăpadă sunt mai însemnate. În profunzime stratul este în general consolidat.

Principalul risc îl reprezintă zăpada recentă de la suprafață, umezită și grea. Mai ales în cursul zilei, spontan, se pot declanșa avalanșe de dimensiuni mici sau medii care să antreneze atât zăpada recentă, iar în cazuri izolate și zăpada veche.

**Munții Rodnei RISC ÎNSEMNAT (3)**

La altitudini de peste 1800 m, în zone adăpostite, pe fondul ninsorilor și al transportului de zăpadă, sunt formate depozite de zăpadă care pot depăși 2 m, instabile mai ales în partea lor superioară. În profunzime stratul este în general consolidat. La altitudini joase stratul de zăpadă are dimensiuni reduse și este stabilizat.

La peste 1800 m principalul risc îl reprezintă zonele cu acumulări însemnate de zăpadă și cu rezistență scăzută, unde, chiar și la supraîncărcări slabe, se pot declanșa avalanșe de dimensiuni mici și medii care să antreneze atât zăpada recentă, dar în cazuri izolate și straturi mai vechi. În cursul zilei, pe fondul temperaturilor pozitive, spontan se pot declanșa curgeri sau alunecări.

**Munții Călimani-Bistriței-Ceahlău RISC ÎNSEMNAT (3)**

La peste 1800 m zăpada este umezită în partea superioară a stratului, iar sub 1800 este umezită în ansamblu. În zonele adăpostite depozitele de zăpadă depășesc 2 m. În profunzime stratul este în general consolidat. La altitudini joase stratul de zăpadă are dimensiuni reduse.

Principalul risc îl reprezintă zăpada umezită. Pe pantele suficient de înclinate, cu depozite mai însemnate, mai ales în cursul zilei, spontan sau la supraîncărcări se pot declanșa avalanșe de dimensiuni mici și medii care să antreneze straturile superioare de zăpadă și izolat și straturi de profunzime.

**Munții Vlădeasa-Muntele Mare RISC REDUS (1)**

La suprafață se găsește un strat redus de zăpadă recentă depus peste stratul vechi, de asemenea umezit, în general de dimensiuni reduse și cu o rezistență relativ scăzută la supraîncărcări.

Avalanșe de mici dimensiuni și curgeri superficiale sunt posibile în cazuri izolate, la supraîncărcări sau chiar spontan, în zonele cu acumulări mai mari de zăpadă și pe pantele foarte înclinate.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Constanța** informează că la 07.03.2020, la ora 13:15, s-a produs un incendiu în municipiul Constanța, lângă magazinul JYSK, în care au ars gunoi menajer și resturi de cauciuc pe o suprafață de 10 mp. Incendiul a fost stins de către I.S.U. Dobrogea la ora 13:30.

**G.N.M.-C.J. Constanța** informează că la 07.03.2020, la ora 19:10, s-a produs un incendiu la o ghenă de gunoi din municipiul Constanța (pe Aleea Nalbei), stins de I.S.U. Dobrogea la ora 19:20.

1. **În domeniul solului şi vegetaţiei**

**A.R.B.D.D. Tulcea:**

-informează telefonic că la 07.03.2020, în jurul orei 11:00, a fost semnalat un incendiu de vegetaţie în desfășurare în zona Lac Cabluvata-Lac Taranova, pe raza Districtului Ecologic Murighiol. Se va reveni cu informaţii;

-informează telefonic că la 07.03.2020, în jurul orei 13:30, au fost semnalate 3 incendii de vegetaţie în desfășurare pe raza Districtului Ecologic Maliuc-Crișan, unul în vestul Lacului Obretinul Mare, unul în nordul Lacului Văcaru și unul în vestul Lacului Gorgova. Se va reveni cu informaţii;

-informează telefonic că la 07.03.2020, în jurul orei 15:00, a fost semnalat un incendiu de vegetaţie în desfășurare între localitatea Uzlina și Lacul Uzlina, pe raza Districtului Ecologic Murighiol. Se va reveni cu informaţii;

-informează telefonic că la 07.03.2020, în jurul orei 15:00, a fost semnalat un incendiu de vegetaţie în desfășurare în zona Lac Lumina-Canal Împuţita, pe raza Districtului Ecologic Sulina. Se va reveni cu informaţii;

-informează telefonic că la 07.03.2020, în jurul orei 17:30, a fost semnalat un incendiu de vegetaţie în desfășurare în zona nisip steril Somova-Canal Gâtul lui Enache, pe raza Districtului Ecologic Tulcea-Chilia. Se va reveni cu informaţii.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE